শুমারির তথ্য অনুযায়ী, বাংলাদেশে অবস্থিত ছিটের বাসিন্দাদের মধ্যে ভারত যেতে নিবন্ধন করেছেন ৯৮৭ জন। ভারতে যাওয়া ছিটের বাসিন্দারা নিজেদের সঙ্গে টাকা-পয়সাসহ অস্থাবর সম্পত্তি নিয়ে যেতে পারবে। এ জন্য আগ্রহী ব্যক্তিদের ৩০ নভেম্বরের মধ্যে স্থাবর সম্পত্তি বিক্রির সময়সীমা বেঁধে দেওয়া হয়েছে। যদি কোনো ব্যক্তি ৩০ নভেম্বরের আগে স্থাবর সম্পত্তি বিক্রি করতে না পারে তাহলে সম্পত্তির দলিলের কপি স্থানীয় জেলা প্রশাসনের হেফাজতে রেখে যেতে পারবে। পরবর্তী সময়ে সম্পত্তি বিক্রির সময় জেলা প্রশাসনের সহায়তা পাওয়া যাবে।